Գյուլենի ստեղծագործություններում մենք չենք տեսնում սոսկ բանավեճ այլ աշխարհայեցողության հետ, նրանցում քարոզվում է ծայրաստիճան բացասական վերաբերմունք մարդկանց նկատմամբ` ելնելով նրանց աշխարհայեցողությունից, ինչպես նաև անհանդուրժողականություն ցանկացած այլախոհության նկատմամբ։ Թաթար հայտնի աստվածաբան Վալլիուլա Յակուպովը գրել է, թե Գյուլենի կազմակերպությունը «հրապարակավ ազատական կարգախոսներ է հռչակում», սակայն շարժման կուլիսներում ներքին կարգուկանոնը հեռու է ազատականությունից։ Մահմեդական աստվածաբանի կարծիքով, որքան կենտրոնից հեռու են նրա հետևորդները, «այնքան ավելի շատ հանդուրժողականություն է ցուցաբերվում նրանց նկատմամբ», ընդ որում «ամենամեծ ներողամտությանն արժանանում են նորադարձները»։ «Նման քողարկումը թույլ է տալիս պահպանել արևմտյան սպառողի համար ընդունելի վարկանիշը»,- նշել է Յակուպովը։